OBRAZLOŽENJE  GODIŠNJEG IZVJEŠTAJA
O IZVRŠENJU PRORAČUNA ZA 2025. GODINU


Godišnji izvještaj o izvršenju Proračuna Općine Rakovica za razdoblje od 01.01.2025. – 31.12.2025. godine (dalje u tekstu: Izvještaj) izrađen je u skladu s odredbama Zakona o proračunu (''Narodne novine'', broj 144/21) te Pravilnika o polugodišnjem i godišnjem izvještaju o izvršenju proračuna (''Narodne novine'', broj 24/13, 102/17, 01/20, 147/20 , 144/21 i 85/23).

Proračun Općine Rakovica za 2025. godinu (dalje u tekstu: Proračun) sa projekcijama za 2026. i 2027. godinu usvojen je na 22. sjednici Općinskog vijeća Općine Rakovica održanoj 23. prosinca 2024. godine i  objavljen  u ''Službenom glasniku Općine Rakovica'' broj 18/2024 – godina izdavanja 2024. od 23. prosinca 2024. godine. 


IZVRŠENJE PRORAČUNA OPĆINE RAKOVICA OD 01.01.2025. DO 31.12.2025.

U izvještajnom razdoblju ostvareno je oko 80% od ukupnih planiranih prihoda  u visini 3.920.644,19 eura te 53 % od planiranih ukupnih rashoda što je iznos od 3.661.359,76 eura. 

Sukladno ostvarenim prihodima i rashodima poslovanja u izvještajnom razdoblju, ostvareni višak prihoda poslovanja u odnosu na rashode za nabavu nefinancijske imovine iznosio je 259.284,43 eura, no uzimajući u obzir prenesena sredstva iz 2024. godine koja predstavljaju višak prihoda poslovanja i iznose 686.631,59 eura, rezultat poslovanja Općine Rakovica na dan 31.12.2025.godine predstavlja višak prihoda u ukupnom iznosu od 945.916,02 eura te se kao takva prenose u buduće razdoblje. Uzimajući u obzir i primitak od zaduživanja raspoloživo do 31.10.2026. rezultat poslovanja iznosi 1.345.916,02 eura.

U nastavku slijedi obrazloženje Općeg i Posebnog dijela Proračuna za razdoblje od 01.01.2025. -31.12.2025. godine.


I. OBRAZLOŽENJE OPĆEG DIJELA PRORAČUNA

Prihodi i primici Proračuna Općine Rakovica u 2025. godini ostvareni su kroz prihode poslovanja u visini 3.824.780,11 eura i prihode od prodaje nefinancijske imovine u visini 95.864,08 eura , dok su rashodi i izdaci realizirani kroz rashode poslovanja u visini 2.589.010,44 eura i rashode za nabavu nefinancijske imovine u visini  1.072.349,32 eura. 


A. RAČUN PRIHODA I RASHODA

Račun prihoda i rashodi prema ekonomskoj klasifikaciji prikazuje podatke prihoda i primitaka po prirodnim vrstama te rashode i izdatke prema ekonomskoj namjeni za koju služe, kao što se
navodi u nastavku.

1. PRIHODI I RASHODI PREMA EKONOMSKOJ KLASIFIKACIJI


1.1. PRIHODI PREMA EKONOMSKOJ KLASIFIKACIJI

PRIHODI POSLOVANJA, u razdoblju od 01.01. do 31.12.2025. godine ostvareni su u ukupnom iznosu od 3.824.780,11 eura što je ostvarenje 79,19 % od godišnjeg plana.

Prihodi od poreza ostvareni su u visini 1.442.358,23 eura što je oko 77 % ostvarenja godišnjeg plana i oko 8 % povećanja u odnosu na isto razdoblje lani. 
Najznačajniji prihodi od poreza evidentirani su od poreza  na dohodak od nesamostalnog rada u iznosu od 1.115.711,09 eura, poreza na  nekretnine u iznosu od 100.393,89 eura, porez na promet nekretnina u iznosu od 73.873,61 eura te poreza na promet (bezalkoholnih i alkoholnih pića) gdje je evidentirano 44.736,50 eura. 

Pomoći iz inozemstva i od subjekata unutar općeg proračuna ostvareni su u visini  1.458.261,16 eura što je oko 87,55 % ostvarenja godišnjeg plana i značajno smanjenje oko 35 % u odnosu na  isto razdoblje lani. 
Najznačajniji priljev pomoći je kapitalna pomoć za sanaciju od potresa.

Prihodi od imovine ostvareni su u visini od 75.443,01 eura što je 22,57 % ostvarenja godišnjeg plana i 86 % više u odnosu na isto razdoblje lani.

Prihodi od upravnih i administrativnih pristojbi, pristojbi po posebnim propisima i naknadama, ostvareni su u visini 777.511,23 eura što je oko 84% ostvarenja godišnjeg plana i oko 15% manje u odnosu na isto razdoblje lani.

Prihodi od prodaje proizvoda  robe te pruženih usluga i prihodi od donacija ostvareni su u visini 20.452,93 eura što je oko 80% ostvarenja godišnjeg plana i oko 10% više u odnosu na isto razdoblje lani.  

Kazne, upravne mjere i ostali prihodi  odnose se na prihode od troškova ovrha, ostale pristojbe i naknade, propisane kazne te ostale prihode koji su ostvareni  u visini 50.753,55 eura što  je značajno povećanje u odnosu na planirane prihode te preko 500%.povećanja u odnosu na prethodnu godinu.
 

Prihodi od prodaje neproizvedene dugotrajne imovine ostvareni su u visini 95.864,08 eura te u odnosu na isto razdoblje lani bilježi se povećanje od oko 102 %.

Prihodi od prodaje proizvedene dugotrajne imovine planirana su u visini 9.327,00 eura te u ovom izvještajnom razdoblju nisu ostvarena. 

1.2. RASHODI PREMA EKONOMSKOJ KLASIFIKACIJI

RASHODI POSLOVANJA, u razdoblju od 01.01. do 31.12.2025. godine realizirani su u ukupnom iznosu od  2.589.010,44 eura što je oko 62 % ostvarenja od godišnjeg plana i oko 16% više nego realizirani rashodi poslovanja u 2024. godini. Obrazloženje izvršenja rashoda do 31.12.2025. godine navodi se u nastavku.

Rashodi za zaposlene realizirani su u visini 429.474,16 eura što je oko 45% više u odnosu na isto razdoblje lani i oko  71% izvršenja godišnjeg plana. 
Povećanje ove vrste rashoda odnosi se na povećanje  plaća te  za ostale rashode za zaposlene u koje se ubrajaju isplate materijalnih prava djelatnika.

Materijalni rashodi realizirani su u visini 1.071.069,48 eura i 79 % od izvornog plana Proračuna, te 11,55% više u odnosu na realizirane rashode u 2024. godini.

Financijski rashodi realizirani su u visini od 7.100,00 eura što je oko 20% više  nego realizirana sredstva u izvještajnom razdoblju 2024. godine i oko 63% izvršenja godišnjeg plana.

Subvencije su realizirane u iznosu od 43.126,89 eura što je čak 94,76 % od planiranog te oko 52 % više nego u istom periodu prošle godine.

Pomoći dane u inozemstvo i unutar općeg proračuna realizirane su u visini  15.579,14 eura što je značajno više nego u odnosu na realizirana sredstva u istom razdoblju lani te oko 7 % izvršenja godišnjeg plana.

Rashodi za donacije, kazne, naknade šteta i kapitalne pomoći realizirane su u iznosu od 685.590,60 eura što je oko 5% manje u odnosu na izvještajno razdoblje prethodne godine, te 72% od ukupno planiranog iznosa.

Naknade građanima i kućanstvima na temelju osiguranja i druge naknade isplaćene su u visini 337.070,17 eura što je 60% više  u odnosu na isto razdoblje lani te oko 34 % izvršenja godišnjeg plana, radi se o povećanju isplaćenih naknada građanima i kućanstvima u novcu kroz sufinanciranje predškolskog odgoja i obrazovanja gdje se jedan dio cijene smještaja djece u vrtiću sufinancira iz fiskalne održivosti  prema Odluci od dodjeli sredstva za fiskalnu održivost dječjih vrtića za pedagošku godinu 2025/2026 koju je donijela Vlada RH, te povećanje isplata jednokratnih pomoći za opremu novorođenčadi i ostalih naknada.

Rashodi za nabavu nefinancijske imovine ostvareni su u iznosu od 1.072.349,32 eura od čega su rashodi za nabavu proizvedene dugotrajne imovine ostvareni u iznosu od 487.880,00 eura i 47 % od izvornog plana te rashodi za dodatna ulaganja na nefinancijskoj imovini u iznosu od 584.469,32 eura što je također oko 36 % izvršenja prvotnog plana.

2. PRIHODI I RASHODI REMA IZVORIMA FINANCIRANJA

Izvještaj općeg dijela proračuna, Prihodi i rashodi prema izvorima prikazuje klasifikaciju izvora financiranja prihoda i primitaka iz kojih se podmiruju rashodi i izdaci određene vrste i namjene također podijeljenih prema izvorima financiranja.

Najveći udio u ostvarenim prihodima je prihod od poreza u iznosu od 1.442,358,23 eura što je 68 % izvršenja izvornog plana, prihodi od nefinancijske imovine u iznosu od 95.864,08 eura  što je čak 80 % godišnjeg ostvarenja plana, Prihodi od komunalne naknade u iznosu od 520.996,56 eura i čak 94 % realizacije plana, te pomoći  iz državnog proračuna u iznosu od 972.908,57 eura što je 87% izvršenja plana.



3. PRIHODI I RASHODI PREMA FUNKCIJSKOJ KLASIFIKACIJI

Izvještaj Prihodi i rashodi prema funkcijskoj klasifikaciji daje uvid u rashode iskazane prema krajnjoj namjeni. U Proračunu Općine Rakovica za 2025. godinu iskazana su sredstva utrošena za određenu namjenu poput rashodi za opće javne usluge, javni red i sigurnost, ekonomski poslovi, zaštita okoliša, usluge unapređenja stanovanja i zajednice, rashodi za rekreaciju, kulturu i religiju, obrazovanje te socijalnu zaštitu.


B. RAČUN ZADUŽIVANJA/FINANCIRANJA

U godišnjem izvještaju o izvršenju Proračuna Općine Rakovica za razdoblje od 01.01.2025. – 31.12.2025. godine iskazane su tablice izvršenja Računa financiranja prema ekonomskoj klasifikaciji te prema izvorima budući da se Općina Rakovica financijski kratkoročno zadužila u iznosu od 400.000,00 eura.


II. OBRAZLOŽENJE POSEBNOG DIJELA PRORAČUNA

Posebni dio proračuna obuhvaća Izvještaj o izvršenju po organizacijskoj klasifikaciji i Izvještaj o izvršenju po programskoj klasifikaciji od kojih svaki iskazuje podatke iz godišnjeg plana i izvršenja za izvještajno razdoblje.

1. ORGANIZACIJSKA KLASIFIKACIJA

Temeljem Pravilnika o proračunskim klasifikacijama (''Narodne novine '' broj 26/10, 120/13 i 01/20, 85/23, 04/24) organizacijska klasifikacija sadrži povezane i međusobno usklađene cjeline proračuna koje odgovarajućim materijalnim sredstvima ostvaruju postavljene ciljeve. Izvršenje po organizacijskoj klasifikaciji iskazuje se po definiranim razdjelima u Proračunu Općine Rakovica – Predstavnička tijela, Izvršna tijela te Jedinstveni upravni odjel.


2. PROGRAMSKA KLASIFIKACIJA

Programska klasifikacija daje jasniji uvid u planirane i izvršene rashode po programima,
aktivnostima i projektima – tekućim i kapitalnim. 

Razdjel 001 – Predstavnička tijela: Glava 00101 – Predstavnička tijela u sklopu kojega rashodi iznose 89 % realizacije u odnosu na godišnji plan, a obuhvaća:

Program 1001 – Općinsko vijeće obuhvaća rashode za Aktivnost : Troškovi rada općinskog vijeća, realiziranih u visini 15.243,38 eura za naknade za rad članova Općinskog vijeća i troškove reprezentacije.

Program 1002 – Odbori i povjerenstva obuhvaća rashode za Aktivnost: Troškovi radnih tijela općinskog vijeća evidentirani su u iznosu od 782,70 eura.

Program 1003 – Političke stranke obuhvaća rashode za Aktivnost: Tekuće donacije političkim strankama, realiziranih u visini 3.800,00 eura sukladno zakonskim odredbama, te obuhvaća rashode za Tekući projekt: Izbori i referendumi za koje su realizirani svi planirani  rashodi odbora u visini 9.377,31 eura. Ukupni rashodi po ovom programu iznose 17.077,31 eur.

Program 1004 – Mjesni odbori obuhvaća rashode za Aktivnost: Mjesni odbor Selište Drežničko, realiziranih eura za rashode reprezentacije, zatim obuhvaća rashode za Aktivnost: Mjesni Odbor Rakovica, koji nisu realizirani u ovom izvještajnom razdoblju, zatim rashode za Aktivnost: Mjesni odbor Čatrnja za troškove goriva za košnju, te rashodi za Aktivnost: Mjesni odbor Drežnik Grad obuhvaćaju realizirane rashode za troškove reprezentacije. Program obuhvaća i Tekući projekt: Izbori te su rashodi za ovaj program realizirani u ukupnom iznosu od 6.441,25 eura .
Razdjel 002 – Izvršna tijela: Glava 00201 – Izvršna tijela u sklopu kojega rashodi iznose oko 70% realizacije u odnosu na godišnji plan, a obuhvaća:

Program 2001 – Općinski načelnik obuhvaća rashode po aktivnostima i projektima, od čega su u sklopu Aktivnosti: Plaće i doprinosi realizirani rashodi za bruto plaće i doprinose u visini 59.851,24 eura, u sklopu Aktivnosti: Rashodi za redovan rad realizirani su u visini 166.873,86 eura i evidentirani su iz različitih izvora financiranja te različitih vrsta rashoda, pojedinačno navedenih u tablici Izvještaja. U sklopu Aktivnosti: Proračunska zaliha te otplate kredita , nije bilo realizacije.

Razdjel 005 – Jedinstveni upravni odjel: Glava 00501 – Jedinstveni upravni odjel u sklopu kojega rashodi iznose oko 52% realizacije u odnosu na godišnji plan, a obuhvaća:

Program 5001 – Javna uprava i administracija obuhvaća rashode za Aktivnost: Stručno, administrativno i tehničko osoblje u sklopu koje je realizirano 210.096,61 eura za rashode plaća, doprinose za obvezno zdravstveno osiguranje, ostale rashode za zaposlene te materijalnih rashoda poput službenih putovanja, naknade za prijevoz na posao i s posla, stručna usavršavanja zaposlenika i druge vrste rashoda navedenima u tablici Izvještaja. U sklopu ovog programa ubrajaju se i rashodi za Aktivnost: Troškovi redovnog rada u visini 169.712,78 eura realizirane za redovne rashode poslovanja ureda Jedinstvenog upravnog odjela te ostale režijske i druge troškove koji su realizirani iz različitih izvora financiranja ovisno o raspoloživosti po pojedinom izvoru, te su također uključeni rashodi za kapitalni projekt Kandidiranje projekata na državnoj i lokalnoj razini, Tekući projekt za nabavu opreme i druge imovine u realizaciji od 20.647,92 eura.

Program 5002 – Organiziranje i provođenje zaštite i spašavanja obuhvaća rashode za Aktivnost: Redovna djelatnost vatrogastva u sklopu koje su realizirani rashodi u visini 119.493,07 eura kroz tekuće donacije.  Aktivnost: Redovna djelatnost civilne zaštite i službe spašavanja unutar koje su evidentirani rashodi u visini 4.531,25 eura. U sklopu ovog programa ubrajanju se i rashodi za Aktivnost: Djelatnost lovstva i zaštite divljači u kojem je ostvareno 2.500,00 eura rashoda za uredski materijal i ostale materijalne rashode; te Aktivnost : Djelatnost lovstva i zaštite divljači. Rashodi za ovaj program  ukupno čine 85 % realizacije. 

Program 5003 – Razvoj sporta i rekreacije obuhvaća rashode za Aktivnost: Poticanje razvoja sporta i rekreacije kroz tekuće donacije sportskim klubovima, koje su realizirane sveukupno u visini 33.527,90 eura te ukupno čine 13% realizacije za taj program.

Program 5004 – Socijalna i humanitarna skrb obuhvaća rashode za Aktivnost: Socijalni program: obitelj i djeca gdje je realizirano 27.130,00 eura; te  u sklopu Aktivnosti: Socijalni program – stanovanje za naknade za troškove stanovanja realizirano je  1.920,00 eura. Aktivnost : Socijalni program – jednokratne novčane pomoći realizirano je 26.120,00 eura.  U sklopu Aktivnosti: Humanitarna djelatnost realizirana su sredstva kroz tekuće donacije za redovnu djelatnost Crvenog križa, u visini 12.200,00 eura te u sklopu Tekućeg projekta: Socijalna uključenost – projekt ''Zaželi'' realizirana su sredstva u visini 188.074,99 eura za planirane rashode u sklopu provedbe projekta. Pod Aktivnosti : Pomoć stanovništvu koje nije obuhvaćeno redovnim socijalnim programom nije evidentirana realizacija. Ukupni rashodi za ovaj program čine oko 29 %  realizacije u odnosu na planirano.

Program 5005 – Razvoj civilnog društva obuhvaća rashode za Aktivnost: Donacije udrugama i religijskim zajednicama, gdje je za tekuće donacije u novcu realizirano 35.187,38 eura za redovan rad udruga, religijskih zajednica i sl. U sklopu Aktivnosti Ostale tekuće donacije realizirana su sredstva u iznosu od 2.939,52 eur; u sklopu ovog programa, unutar Aktivnosti: Manifestacije i razna događanja realizirana su sredstva u visini  3.284,25 eura te kapitalna donacija Domu zdravlja za opremanje rashladnim uređajima u ukupnom iznosu od 3.108,40 eura.
Ukupno izvršenje za ovaj program je oko 82,31%.
Program 5008 – Predškolski odgoj i obrazovanje obuhvaća rashode za Aktivnost: Rad predškolskog odgoja i obrazovanja u sklopu koje su realizirana sredstva u visini 225.362,78 eura za sufinanciranje smještaja djece u dječji vrtić te sufinanciranja troškova predškolskog obrazovanja. Rashodi za ovaj program čine realizaciju od oko 86%.

Program 5009 – Školsko obrazovanje obuhvaća rashode za Aktivnost: Osnovnoškolsko obrazovanje gdje realizirana sredstva iznose 13.847,02 eura za poticanje rada školske ustanove kroz tekuće pomoći i sufinanciranje prijevoza učenika, zatim obuhvaća Aktivnost: Srednjoškolsko obrazovanje za koje realizacija sredstava iznosi 16.004,12 eura odnosi se na rashode tekućih pomoći srednjim školama, sufinanciranje prijevoza učenika te isplatu stipendija, a u sklopu Aktivnost: Visokoškolsko obrazovanje realizirana su sredstva u visini 11.563,44 eura također kroz isplatu stipendija i sufinanciranje cijene prijevoza studenata. Realizacija ovog programa iznosi 50,39 %

Program 5010 – Razvoj turizma obuhvaća rashode za Aktivnost: Poticanje razvoja turizma koje su realizirane u visini 513.187,50 eura za poticanje razvoja turizma kroz tekuće donacije za razvoj turizma u destinaciji i tekuće donacije JU Baraćeve špilje.  Za Kapitalni projekt: Stipićev most  u  nije evidentirana realizacija u ovom izvještajnom razdoblju. Ukupni rashodi za ovaj program čine oko 81% u odnosu na prvotni plan.

Program 5011 – Jačanje gospodarstva obuhvaća rashode za Aktivnost: poticanje razvoja poljoprivrede, Aktivnost : Poticanje razvoja poduzetničkih djelatnosti, evidencije rashoda po aktivnostima u sklopu programa ukupno je realizirano 44.476,89 eura za subvencije poljoprivrednicima i obrtnicima te čine oko 82 % ukupno planiranih rashoda za ovaj program.

Program 5012 – Promicanje i razvoj kulture  ukupna realizacija sredstava do kraja izvještajnog razdoblja, po planiranim aktivnostima i u sklopu ovog programa iznosi 30.875,00 te oko 19% od ukupno planiranih sredstava.

Program 5013 – Razvoj i upravljanje sustavom vodoopskrbe, odvodnje i zaštite voda obuhvaća rashode za Aktivnost: Osiguranje opskrbe vodom, realizirana sredstva u visini 25.390,63 eura, odnose se na kapitalne pomoći trgovačkom društvu u javnom sektoru za program smanjenja gubitaka vode. Što je 18 % ukupno planiranih rashoda za ovaj program.

Program 5014 – Zaštita okoliša evidentirana je  realizacija u Aktivnost: Monitoring odlagališta otpada, obuhvaća usluge izračuna raspoloživog kapaciteta odlagališta otpada. Po ostalim planiranim aktivnostima u sklopu programa evidentirana realizacija  za izvještajno razdoblje iznosi 33.873,94 eur te 28 % ukupno planiranih rashoda. 

Program 5015 – Održavanje komunalne infrastrukture obuhvaća rashode za Aktivnost: Održavanje nerazvrstanih cesta realiziranih u visini 311.854,28 eura kroz usluge tekućeg i investicijskog održavanja te čišćenja snijega s prometnica, obuhvaća rashode za Aktivnost: Održavanje javnih površina na kojima nije dopušten promet motornim vozilima, realizirani u visini 2.000,00 eura za tekuće i investicijsko održavanje javnih površina uz šetnice, trgove i sl., zatim u sklopu Aktivnosti: Održavanje javnih zelenih površina realizirani su rashodi za tekuće i investicijsko održavanje istih u visini 32.339,38 eura, u sklopu Aktivnosti: Održavanje  građevina, uređaja i predmeta javne namjene  nisu realizirana  sredstva u ovom izvještajnom razdoblju, u sklopu Aktivnosti: Održavanje javne rasvjete realizirani su rashodi u visini 67.720,13 eura kroz redovna održavanja i rashode mjesečnog najma LED lampi javne rasvjete, u sklopu Aktivnosti: Održavanje groblja i mrtvačnica realizirana su sredstva u visini 1.440,00 eura, u sklopu Aktivnosti: Održavanje čistoće javnih površina realizirana su sredstva u visini 27.276,67 eura za odvoz i čišćenje otpada,  te u sklopu Aktivnosti: Održavanje poljskih puteva evidentirana realizacija sredstava u iznosu od 107.153,72 eur. Za ovaj program realizirano je  ukupno oko 90% planiranih sredstava.

Program 5016 – Ostale potrebe komunalnog gospodarstva obuhvaća rashode za Aktivnost: Održavanje i uređenje javnih površina, koji su realizirani u visini 8.666,25 eura i odnose se na postavljanje i skidanje razne dekoracije povodom blagdana i manifestacija, u sklopu Aktivnosti: Zbrinjavanje napuštenih životinja i lešina za kroz mjesečni paušal, realizirana sredstva iznose 21.775,64, u sklopu Aktivnosti: Distribucija vode kućanstvima, za usluge dopremu tehničke vode kućanstvima bez pitke vode realizirano je 3.535,77 eura, u sklopu Aktivnosti: Prava hrvatskih branitelja realizirani rashodi sufinanciranja grobnih mjesta pokojnim hrvatskim braniteljima, iznose 162,96 eura, te u sklopu Aktivnosti: Sterilizacija i kastracija pasa i mačaka, realizirani rashodi veterinarskih usluga ali i povrata naknade za troškove sterilizacije ili kastracije, sveukupno iznose 1.690,00 eura, u sklopu ostalih aktivnosti unutar ovoga program nije evidentirana realizacija sredstava. Realizacija za program iznosi oko 62 % planiranih sredstava.

Program 5017 – Prostorno uređenje i unaprjeđenje stanovanja obuhvaća rashode za Kapitalni projekt: Prostorni plan uređenja za čiju su izradu realizirana planirana sredstva u visini 33.500,00 eura nisu realizirana Također realizacije po ostalim planiranim projektima nije bilo.

Program 5018 – Zaustavljanje procesa depopulacije realizirana su  sredstava do kraja izvještajnog razdoblja, po planiranim aktivnostima i u sklopu ovog programa, u ukupnom iznosu od 16.000,00 eura te  oko 53% planiranih sredstava za taj program.

Program 5019 – Razvoj i sigurnost prometa obuhvaća realizirane rashode za Kapitalne projekte: Nerazvrstane ceste  te Izgradnja nogostupa, elaborati i druga dokumentacija, Sanacija kolnika Sadilovac te tekući projekt sigurnost u prometu; gdje su  realizirani rashodi u  ukupnom iznosu  od 627.836,82 eura, i oko 73% ukupno planiranih sredstava po programu.

Program 5020 – Upravljanje imovinom obuhvaća rashode za Kapitalni projekt:  Izrada projektne i druge dokumentacije, pri čemu se za izradu razne projektne dokumentacije realiziralo 905,50 eura , Kapitalni projekt:  Opremanje poslovnih prostora u objektu ''Petar Vrdoljak'' realizirani su rashodi u visini 19.559,18 eura za rashode mjesečnog najma. Kapitalni projekt za dječje igralište u Selištu drežničkom realizirano je u iznosu od 104.693,12 eura. Ostali kapitalni projekti u ovom programu realizirani su u iznosu od 251.638,18 eura te ukupna realizacija po programu iznosi 376.795,98 eura i oko 28% planiranih sredstava prema izvornom planu.








III. IZVJEŠTAJ O KORIŠTENJU PRORAČUNSKE ZALIHE

U Proračunu Općine Rakovica za 2025. godinu u razdjelu 002 IZVRŠNA TIJELA, GLAVA 00201 IZVRŠNA TIJELA,  Program 2001 OPĆINSKI NAČELNIK, Aktivnost A100004 PRORAČUNSKA ZALIHA,  planirana su sredstva proračunske zalihe u iznosu od 10.309,00 eura. 

U razdoblju od 01.01.– 31.12.2025. godine nisu nastupile okolnosti propisane zakonskim odredbama na temelju kojih bi se mogla koristiti sredstva proračunske zalihe stoga Općina Rakovica u navedenom razdoblju nije koristila ista.


IV. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Općina Rakovica se u razdoblju od 01.01. – 31.12. godine  zaduživala  na domaćem tržištu novca i kapitala. Kratkoročno zaduživanje u iznosu od 400.000,00 eura sa rokom otplate od godinu dan. Dan otplate 31.10.2026.


V. IZVJEŠTAJ O DANIM DRŽAVNIM JAMSTVIMA I PLAĆANJA PO PROTESTIRANIM JAMSTVIMA

Općina Rakovica u razdoblju od 01.01. – 31.12.2025. godine nije davala jamstva niti je imala izdataka po danim jamstvima.


VI. OBRAZLOŽENJE OSTALIH IZVJEŠTAJA

Izvještaj o stanju potraživanja

Na dan 31.12.2025. godine potraživanja Općine Rakovica na skupini 16 – potraživanja za prihode poslovanja iznosila su 114.273,40 eura, na skupini 17 – potraživanja od prodaje nefinancijske imovine 0,00 eura, na skupini 12 – ostala potraživanja 26.828,77 eura.

Izvještaj o stanju nepodmirenih dospjelih obveza na dan 31.12.2025 godine

Na dan 31.12.2025 godine, stanje nepodmirenih obveza Općine Rakovica iznosilo je 624.590,37 eura. Nepodmirene obveze odnose se na režijske račune i na račune za ispostavljenu robu, izvedene usluge i radove, a najvećim dijelom na obvezu za kratkoročno zaduženje čiji je rok plaćanja 31.10.2026.

Izvještaj o stanju potencijalnih obveza po osnovi sudskih postupaka

Stanje potencijalnih obveza po osnovi sudskih postupaka nije moguće definirati. Sudski postupci koji su u tijeku odnose se na sporove vezane za ovrhe duga sufinanciranja katastarske izmjere i ovrhe duga komunalne naknade u kojima je Općina Rakovica ovrhovoditelj. Procjenu financijskog učinka je nepredvidiva i teško ju je utvrditi budući da stu postupci u tijeku i nije poznata informacija kad bi mogli završiti i koji će biti njihov ishod.	



						  Viši stručni suradnik za proračun i financije
							
     Katarina Ajelić, mag.oec


